Balatonfüred Város Önkormányzata Képviselő-testületének

a szociális ellátások, valamint a gyermekvédelmi gondoskodás helyi szabályozásáról szóló …/2015. (…) önkormányzati rendeletének előzetes hatásvizsgálata

I.

A jogalkotásról szóló 2010. évi CXXX. törvény (a továbbiakban: Jat.) 17. §-a szerint:

17. §
(1)
A jogszabály előkészítője – a jogszabályban feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.


(2)
A hatásvizsgálat során vizsgálni kell



a)
a tervezett jogszabály valamennyi jelentősnek ítélt hatását, különösen




aa)
társadalmi, gazdasági, költségvetési hatásait




ab)
környezeti és egészségi következményeit,




ac)
adminisztratív terheket befolyásoló hatásait, valamint



b)
a jogszabály megalkotásának szükségességét, a jogalkotás elmaradásának várható következményeit, és



c)
a jogszabály alkalmazásához szükséges személyi, tárgyi és pénzügyi feltételeket.

II.

A szociális ellátások, valamint a gyermekvédelmi gondoskodás helyi szabályairól szóló rendelet-tervezetben (a továbbiakban: tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

1. A tervezett jogszabály valamennyi jelentősnek ítélt hatása


E körben a Jat. szerint „különösen” a következő kategóriákat kell vizsgálni.

a) A jogszabály társadalmi, gazdasági, költségvetési hatásai


aa)
A tervezet társadalmi hatásai: meghatározza a szociális biztonság megteremtése és megőrzése érdekében az önkormányzat által biztosítandó szociális ellátások formáit és az ellátásokra való jogosultság feltételeit.



A tervezet gazdasági hatásai: A tervezetnek közvetlen gazdasági hatása nincs.

A tervezet költségvetési hatásai: Az Önkormányzat költségvetésében tervezésre kerültek a szükséges források.


ab)
A jogszabály környezeti és egészségi következményei:

A tervezetben foglaltaknak közvetlen környezeti és egészségi következménye nincs.


ac)
A jogszabály adminisztratív terheket befolyásoló hatásai:

A tervezet a jelenlegihez képest jelentős adminisztratív terheket az Önkormányzatnál nem keletkeztet.

2. A jogszabály megalkotásának szükségessége, a jogalkotás elmaradásának várható következményei:

A szociális igazgatásról és szociális ellátásokról szóló 1993. évi III. törvény 134/E. §-a szerint a települési önkormányzat képviselő-testületének a települési támogatás megállapításának, kifizetésének, folyósításának, valamint felhasználása ellenőrzésének szabályairól szóló rendeletét legkésőbb 2015. február 28-áig kell megalkotnia, ennek elmaradása esetén mulasztásos törvénysértést követne el az Önkormányzat.

3. A jogszabály alkalmazásához szükséges személyi, szervezeti, tárgyi és pénzügyi feltételek:

A tervezet elfogadása esetén az új rendelet alkalmazása a jelenlegi szabályozáshoz képest többlet személyi, szervezeti, tárgyi és pénzügyi feltételt nem igényel.

Balatonfüred, 2015. február 19. 

